CELEX: 62017TN0479
Language: hu
Date: 2017-08-02 00:00:00
Title: T-479/17. sz. ügy: 2017. augusztus 2-án benyújtott kereset – PO kontra EKSZ

16.10.2017   
            
            
               HU
            
            
               Az Európai Unió Hivatalos Lapja
            
            
               C 347/35
            
         2017. augusztus 2-án benyújtott kereset – PO kontra EKSZ
   (T-479/17. sz. ügy)
   (2017/C 347/44)
   Az eljárás nyelve: francia
   
      Felek
   
   
      Felperes: PO (képviselők: N. de Montigny és J.-N. Louis ügyvédek)
   
      Alperes: Európai Külügyi Szolgálat
   
      Kérelmek
   
   A felperes azt kéri, hogy a Törvényszék:
   
               —
            
            
               állapítsa meg és határozzon úgy, hogy:
               
                           —
                        
                        
                           megsemmisíti
                        
                     
                           —
                        
                        
                           a 2016. november 10-i számítási lapot, melyet az EKSZ emberi erőforrások egysége továbbított neki, valamint amennyiben ez szükséges, azon 2016. október 24-i elektronikus levelet, melyben ugyanezen szervezeti egység közölte vele, hogy nem jogosult két gyermeke iskoláztatási költségeinek megtérítésére a tisztviselők személyzeti szabályzata X. mellékletének 15. cikkében meghatározott összeghatáron túl, mivel átképzésen vesz részt;
                        
                     
                           —
                        
                        
                           amennyiben ez szükséges, a 2017. május 16-i panaszát kifejezetten elutasító választ;
                        
                     
         
               —
            
            
               az alperest kötelezze az eljárás összes költségének viselésére.
            
         
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
               1.
            
            
               Az első jogalap jogellenességi kifogásra vonatkozik, mivel a 2016. november 10-i számítási lap (a továbbiakban: megtámadott egyedi határozat), valamint az annak alapját képező 2016. április 15-i feljegyzés és a 2016. szeptember 22-i feljegyzés, továbbá az Iránymutatások sértik az Európai Unió tisztviselőinek személyzeti szabályzatát (a továbbiakban: személyzeti szabályzat) és annak X. mellékletét.
            
         
               2.
            
            
               A második jogalap jogellenességi kifogásra vonatkozik, mivel az említett feljegyzések, melyeken a megtámadott egyedi határozat alapul, sértik az Iránymutatásokat.
            
         
               3.
            
            
               A harmadik jogalap a megtámadott egyedi határozat jogellenességére vonatkozik, az alábbi kifogások miatt:
               
                           —
                        
                        
                           az előreláthatóság, a jogos bizalom és a jogbiztonság, valamint a megfelelő ügyintézés elvének és a szerzett jogaiknak a megsértése;
                        
                     
                           —
                        
                        
                           a családi élethez való jog és az oktatáshoz való jog megsértése;
                        
                     
                           —
                        
                        
                           az egyenlő bánásmód elvének és a hátrányos megkülönböztetés tilalmának megsértése;
                        
                     
                           —
                        
                        
                           az érdekek mérlegelésének hiánya és a hozott intézkedés arányossága elvének megsértése.